**Josep Ángel Saiz Meneses** (født 2. august 1956 i Sisante i provinsen Cuenca i Spania) er en spansk katolsk geistlig og erkebiskop av Sevilla.

Liv og virke
------------

### Prest

Erkebiskopen av Toledo, kardinal Marcelo González Martín, ordinerte ham til prest den 15. juli 1984. I 1989 ble han inkardinert i presteskapet i erkebispedømmet Barcelona. Samme år oppnådde ham et lisensiat i teologi fra Det teologiske fakultet i Catalonia.

I tillegg til oppgaver innen sognesjelesorg ble han i 1992 betrodd universitetets sjelesorg ved Det autonome universitet i Barcelona på dets *Bellaterra*campus. Fra 1994 til 1996 var han åndelig assistent for Cursillobevegelsen og fra 2000 til 2001 generalsekretær og kansler for bispedømmekurien i Barcelona.

### Hjelpebiskop i Barcelona

Pave Johannes Paul II utnevnte ham til hjelpebiskop i Barcelona og titulærbiskop av *Selemselae* den 30. oktober 2001. Erkebiskopen av Barcelona, kardinal ​​Ricardo María Carles Gordó, ordinerte ham til biskop den 15. desember samme år; medkonsekratorer var erkebiskop Manuel Monteiro de Castro, apostolisk nuntius til Spania, og Antonio Cañizares Llovera, erkebiskop av Toledo.

### Biskop av Terrassa

Den 15. juni 2004 ble han utnevnt til den første biskopen av bispedømmet Terrassa, som ble opprettet samme dato, og ble innsatt i embetet den 25. juli samme år.

### Erkebiskop av Sevilla

Pave Frans utnevnte ham til erkebiskop av Sevilla den 17. april 2021. Innsettelsen fant sted den 12. juni samme år.

På Den spanske bispekonferanse var han medlem av kommisjonen for lekmannsapostolatet fra 2002 til 2017, av kommisjonen for skoler og katekese fra 2002 til 2005 og av kommisjonen for innviet liv fra 2005 til 2008. Fra 2008 til 2014 ledet han kommisjonen for seminarer og universiteter, og fra 2017 til 2020 var han medlem av sjelesorgskommisjonen. Han har vært medlem av eksekutivkomiteen og den stående kommisjonen siden mars 2020.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1920
* Kardinal Luigi Dadaglio (1914-1990) \*1961
* Kardinal Ricardo María Carles Gordó (1926-2013) \*1993
* Erkebiskop *José Angel Saiz Meneses* (1956-) \*2001

Referanser
----------

1. 1 2 3 4  «Rinuncia e nomina dell’Arcivescovo Metropolita di Sevilla (Spagna)». *Tägliches Bulletin* **(italiensk)**. Presseamt des Heiligen Stuhls. 17. april 2021. Besøkt 17. april 2021.
2. ↑  «Nomina di Ausiliare di Barcelona (Spagna)». *Tägliches Bulletin* **(italiensk)**. Presseamt des Heiligen Stuhls. 30. oktober 2001. Besøkt 30. oktober 2021.
3. ↑  «Erezione della diocesi di Terrassa e nomina del primo vescovo». *Tägliches Bulletin* **(italiensk)**. Presseamt des Heiligen Stuhls. 15. juni 2004. Besøkt 30. oktober 2021.
4. ↑  www.catholic-hierarchy.org same, lest 31. januar 2024